**TRIŠALĖ SUTARTIS**

**DĖL TIESIOGINIO ATSISKAITYMO SU SUBRANGOVU**[[1]](#footnote-1)

**20\_\_\_m. \_\_\_\_\_\_\_\_\_\_\_\_\_\_\_\_\_\_\_ d.,**

**Vilnius, Nr. \_\_\_\_\_\_\_**

**LITGRID AB** (toliau – Užsakovas), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, registruotos buveinės adresas Karlo Gustavo Emilio Manerheimo g. 8, LT-05131 Vilnius, Lietuvos Respublika, apie kurią duomenys kaupiami ir saugomi Lietuvos Respublikos juridinių asmenų registre, atstovaujama [*pareigos, vardas, pavardė*], veikiančio pagal [*atstovavimo pagrindas*],

**[****Rangovo pavadinimas]** (toliau – Rangovas), pagal Lietuvos Respublikos įstatymus teisėtai įregistruota ir veikianti įmonė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_],registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*pareigos, vardas, pavardė*], veikiančio pagal [*atstovavimo pagrindas*]), ir

**[Subrangovo pavadinimas]** (toliau – Subrangovas), pagal Lietuvos Respublikos įstatymus teisėtai įregistruota ir veikianti įmonė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_],registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*pareigos, vardas, pavardė*], veikiančio pagal [*atstovavimo pagrindas*],

toliau Užsakovas, Rangovas ir Subrangovas kiekvienas atskirai vadinamas „Šalimi“, o bendrai vadinamos „Šalimis“.

Šalys, atsižvelgdamos į tai, kad:

* Užsakovas ir Rangovas 20\_ m. \_\_\_\_\_\_\_\_\_ \_\_ d. sudarė (įrašomas sutarties objektas) projektavimo ir statybos darbų pirkimo sutartį Nr. \_\_\_\_\_\_\_\_\_\_\_ (toliau – Sutartis). Rangovas Sutarties daliai, t. y. (įrašyti perduodamas paslaugas/prekes/darbus) atlikti pasitelkė Subrangovą, kuris numatytas ir nurodytas pateiktame su pasiūlymu/paraiška priede „Informacija apie subtiekėjus“ arba, jeigu pasiūlymo/paraiškos pateikimo metu Subrangovas nebuvo žinomas arba Sutarties vykdymo metu buvo pakeistas, tai kuris numatytas ir nurodytas 20\_\_ \_\_\_\_\_\_\_\_\_\_\_\_ d. Rangovo pranešime dėl \_\_\_\_\_\_\_\_\_\_\_\_\_\_\_;
* Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau - PĮ) 96 straipsnio 2 dalis numato subrangovo teisę pasinaudoti tiesioginio atsiskaitymo galimybe;
* Užsakovas 20\_\_ \_\_\_\_\_\_\_\_\_\_ d. raštu informavo Subrangovą apie tiesioginio atsiskaitymo galimybę;
* Subrangovas 20\_\_ \_\_\_\_\_\_\_\_\_\_ d. raštu pateikė Užsakovui prašymą suteiktas paslaugas/patiektas prekes/atliktus darbus atsiskaityti su juo už tiesiogiai;

Ir siekdamos nustatyti tiesioginio atsiskaitymo su Subrangovu tvarką pagal Sutarties (įrašyti punkto Nr.) punktą,

sudarė šią trišalę sutartį dėl tiesioginio atsiskaitymo su Subrangovu (toliau – Trišalė sutartis).

1. **SUTARTIES DALYKAS**
   1. Užsakovas įsipareigoja Trišalėje sutartyje nurodytomis sąlygomis ir tvarka tiesiogiai atsiskaityti su Subrangovu už suteiktas paslaugas/patiektas prekes/atliktus darbus.
2. **ŠALIŲ PATVIRTINIMAI IR GARANTIJOS**
   1. Kiekviena Šalis pareiškia ir garantuoja kitoms Šalims, kad:
      1. Šalis atliko visus teisinius veiksmus, būtinus, kad Trišalė sutartis būtų tinkamai sudaryta, galiotų ir būtų įvykdyta;
      2. sudarydama Trišalę sutartį, Šalis neviršija savo kompetencijos, jos sudarymas, Šalių šia Trišale sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kito sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų;
      3. Šalies atstovai, pasirašę šią Trišalę sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Trišalės sutarties sudarymui, nelaikomi konfidencialia informacija;
      4. Trišalė sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal jos sąlygas;
      5. Trišalės sutarties įsigaliojimo dieną Šalims jos sąlygos yra aiškios ir vykdytinos;
      6. Ši Trišalė sutartis yra sudaryta remiantis Sutarties, PĮ ir kitų teisės aktų nuostatomis. Esant neatitikimams tarp Trišalės sutarties sąlygų ir PĮ išdėstytų reikalavimų, taikomos PĮ normos. Šalys konstatuoja ir patvirtina, jog šios Trišalės sutarties nuostatos Sutarties nuostatoms neprieštarauja.
3. **ATSISKAITYMO TVARKA**

3.1. Išankstinis mokėjimas nemokamas.

3.2. Kiekvieno Subrangovui mokėjimo/tarpinio mokėjimo suma nustatoma pagal faktiškai suteiktų paslaugų ir/arba patiektų prekių ir/arba atliktų darbų apimtis bei jų vertę.

3.3. Subrangovo suteiktų paslaugų ir/arba patiektų prekių ir/arba atliktų darbų apimtis ir jų vertė turi būti nurodyta atliktų darbų akte. Atliktų darbų aktas surašomas 3 egzemplioriais ir jį pasirašo Rangovo, Užsakovo ir Subrangovo atstovai.

3.4. Į atliktų darbų aktą įtraukiamos Sutarties sąlygas atitinkančios Subrangovo suteiktos paslaugos/patiektos prekės/atlikti darbai.

3.5. Rangovas ir Subrangovas, pasirašydami atliktų darbų aktą, patvirtina, kad sutinka su šiame akte nurodytomis Subrangovo suteiktų paslaugų/patiektų prekių/atliktų darbų apimtimis ir jų verte bei su tiesioginiu atsiskaitymu su Subrangovu. Pasirašydamos atliktų darbų aktą, Šalys patvirtina jame nurodytų Darbų atlikimo faktą, tačiau šio akto pasirašymas nereiškia, kad Darbai atlikti be trūkumų ir neatleidžia Rangovo nuo atsakomybės dėl vėliau paaiškėjusių priimtų Darbų trūkumų.

3.6. Atliktų darbų aktus Šalys pasirašo ne dažniau kaip vieną kartą per mėnesį, kol atliekami Darbai. Jeigu Sutartyje nurodytą techninį projektą rengia Subrangovas, tai pirmas atliktų darbų aktas pasirašomas tik po to, kai parengiamas Techninis projektas ir pasirašomas Darbų žiniaraštis.

3.7. Atliktų darbų aktas pateikiamas Užsakovui ne vėliau kaip iki kalendorinio mėnesio 25 dienos. Laiku nepateikus atliktų darbų akto, Užsakovas turi teisę atliktų darbų akto pasirašymą nukelti į kito mėnesio atliktų Darbų priėmimą.

3.8. Atliktų darbų akte Subrangovo faktiškai suteiktos paslaugos/patiektos prekės/atlikti darbai fiksuojami tik tada, kai Rangovas/Subrangovas faktiškai atlieka Grafike nurodytus Darbus ta apimtimi (turto vieneto procentine išraiška), kuria ji numatyta atnaujintame Grafike.

3.9. Subrangovo teikiami įrenginiai ir medžiagos į atliktų darbų aktą įrašomi tik tuomet, kai jie yra tinkamai sumontuoti ir Užsakovui pateikiama visa šių įrenginių dokumentacija (techniniai aprašymai, kokybės pažymėjimai, techniniai pasai, garantijos galiojimo sąlygos, naudojimo instrukcijos ir vartotojo vadovai).Nesumontuotos medžiagos ir įrenginiai į atliktų darbų aktą nerašomi.

3.10. Užsakovas per 5 darbo dienas nuo atliktų darbų akto gavimo jį patikrina ir pasirašo arba atmeta ir pateikia motyvuotas pastabas. Jeigu Užsakovas per nurodytą terminą ir per 5 darbo dienas po pakartotinio Rangovo/Subrangovo raštiško kreipimosi nepateikia atsakymo, bus laikoma, kad Užsakovas atliktų darbų aktą patvirtino.

3.11. Subrangovas, tik gavęs be išlygų visų Šalių suderintą ir pasirašytą atliktų darbų aktą, suformuoja elektroninę sąskaitą faktūrą ir kartu su atliktų darbų aktu pateikia ją Užsakovui Subrangovo pasirinktomis elektroninėmis priemonėmis. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Subrangovas gali pateikti per informacinę sistemą „E. sąskaita“ ([www.esaskaita.eu](http://www.esaskaita.eu)) arba per kitą savo pasirinktą informacinę sistemą (pvz.: Subrangovas elektroninę sąskaitą faktūrą gali teikti naudodamasis bet kuriuo [PEPPOL](https://peppol.eu/who-is-who/peppol-certified-aps/) tinkle registruotu prieigos tašku (angl. Access Point) naudojančiu [PEPPOL AS4](http://docs.peppol.eu/edelivery/as4/specification/) profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Subrangovas privalo pateikti, naudodamasis informacinės sistemos „E. sąskaita“ priemonėmis ([www.esaskaita.eu](http://www.esaskaita.eu)). Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus PĮ nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

3.12. Visi atsiskaitymai pagal šią Trišalę sutartį atliekami eurais (jei tarp Užsakovo su Rangovu sudarytoje Sutartyje atsiskaitymams naudojama kita valiuta, nurodyti šią valiutą).

3.13. Rangovas turi teisę prieštarauti nepagrįstiems mokėjimams pagal šią Trišalę sutartį.

**4. ŠALIŲ ATSAKOMYBĖ**

4.1. Šalys įsipareigoja tinkamai vykdyti savo įsipareigojimus, nurodytus Trišalėje sutartyje, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitų Šalių prisiimtų įsipareigojimų įvykdymą.

4.2. Rangovas atsako Užsakovui už Subrangovo prievolių neįvykdymą ar netinkamą įvykdymą, o Subrangovui – už Užsakovo prievolių neįvykdymą ar netinkamą įvykdymą.

4.3. Užsakovas ir Subrangovas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Rangovu, pažeidimu.

**5. TRIŠALĖS SUTARTIES NUTRAUKIMAS**

5.1. Trišalė sutartis nutrūksta automatiškai šiais atvejais:

5.1.1. kai Subrangovas raštu Užsakovui praneša, kad atsisako tiesioginio atsiskaitymo būdo;

5.1.2. kai Rangovas ir Subrangovas nutraukia subrangos sutartis ir apie tai informuoja raštu Užsakovą;

5.1.3. kai nutraukiama Sutartis.

**6. SUTARTIES ĮSIGALIOJIMAS IR GALIOJIMAS**

6.1. Ši Trišalė sutartis įsigalioja nuo jos visų Šalių pasirašymo dienos ir galioja iki visiško sutartinių įsipareigojimų įvykdymo su Subrangovu, bet ne ilgiau už Sutarties galiojimo terminą, arba iki jos nutraukimo.

**7. KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ ŠIOS TRIŠALĖS SUTARTIES VYKDYMĄ**

|  |  |  |
| --- | --- | --- |
| **Užsakovo atsakingas asmuo:** | **Rangovo atsakingas asmuo:** | **Subrangovo atsakingas asmuo:** |
| *(pareigos, vardas ir pavardė)* | *(pareigos, vardas ir pavardė)* | *(pareigos, vardas ir pavardė)* |
| Tel.: | Tel.: | Tel.: |
| El. paštas: | El. paštas: | El. paštas: |

**8. BAIGIAMOSIOS NUOSTATOS**

8.1.Visus Šalių tarpusavio santykius, atsirandančius iš šios Trišalės sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

8.2. Rangovas supranta ir neprieštarauja, kad bus mažinama pagal Sutartį mokėtina suma ta dalimi, kuri bus sumokėta pagal šią Trišalę sutartį tiesiogiai Subrangovui. Sumos, sumokėtos tiesiogiai Subrangovui pagal šią Trišalę sutartį, negali būti įtraukiamos į Užsakovui pateikiamas Rangovo sąskaitas.

8.3. Rangovas ir Subrangovas neturi teisės perleisti teisių ir pareigų pagal šią Trišalę sutartį.

8.4. Visus ginčus dėl šios Trišalės sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

8.5. Ši Trišalė sutartis pasirašyta Šalių kvalifikuotais elektroniniais parašais.

**9. PRIEDAI**

9.1.Kiekvienas šios Sutarties priedas yra neatskiriama jos dalis.

**10. ŠALIŲ REKVIZITAI**

|  |  |  |
| --- | --- | --- |
| **Užsakovas:**  **LITGRID AB**  Įmonės kodas: 302564383  Adresas: Karlo Gustavo Emilio Manerheimo g. 8,  LT-05131 Vilnius  Tel. +370 707 02171  El. p.: info@litgrid.eu  A. s. LT242150051000021766  OP Corporate Bank plc Lietuvos filialas  (banko kodas 21500)  PVM mokėtojo kodas LT100005748413 | **Rangovas:**  Pavadinimas  Įmonės kodas:  Adresas:  Tel.  El. p.:  A. s. Nr.  Bankas  Banko kodas  PVM mokėtojo kodas | **Subrangovas:**  Pavadinimas  Įmonės kodas:  Adresas:  Tel.  El. p.:  A. s. Nr.  Bankas  Banko kodas  PVM mokėtojo kodas |

|  |  |  |
| --- | --- | --- |
| Užsakovo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė) | Rangovo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė) | Subrangovo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė) |

1. Sutartyje vartojama sąvoka „Subrangovas“ suprantama kaip Pirkimo vykdymo metu Pirkimo sąlygose vartotos sąvokos „Subtiekėjas“ ir „Ūkio subjektas, kurio pajėgumais remiamasi“. [↑](#footnote-ref-1)